b"\n_START_ARTICLE_\nIlhabela\n_START_SECTION_\nHist\xc3\xb2ria\n_START_PARAGRAPH_\nVa ser descoberta pels europeus, per Gaspar de Lemos el 1502, en concret el 20 de gener, portant a bord el cosm\xc3\xb2graf itali\xc3\xa0 Amerigo Vespucci. Els habitants aut\xc3\xb2ctons eren els Tup\xc3\xad-Guaran\xc3\xad._NEWLINE_La seva hist\xc3\xb2ria, va molt lligada a la hist\xc3\xb2ria de S\xc3\xa3o Paulo._NEWLINE_El 1636, es fund\xc3\xa0 la Vila de S\xc3\xa3o Sebasti\xc3\xa3o, qu\xc3\xa8 s'independitz\xc3\xa0 de Santos, i tamb\xc3\xa9 inclo\xc3\xafa l'illa S\xc3\xa3o Sebasti\xc3\xa3o._NEWLINE_Al Segle XIX, l'illa tenia 3.000 habitants._NEWLINE_Durant la dictadura de Get\xc3\xbalio Vargas canviaren el nom de la vila a Formosa. La disconformitat de la gent va fer tornar a Ilhabela.\n_START_SECTION_\nParque Estadual de Ilhabela\n_START_PARAGRAPH_\nIlhabela \xc3\xa9s una Parque Estadual, des del 20 de gener de 1977, per la protecci\xc3\xb3 del paratge natural, que inclou el 78% de l'Illa._NEWLINE_Est\xc3\xa0 declarat com Reserva de la Biosfera per la UNESCO, per la protecci\xc3\xb3 de la Mata Atl\xc3\xa0ntica que \xc3\xa9s un dels biomes m\xc3\xa9s amena\xc3\xa7ats del planeta.\n_START_SECTION_\nTurisme\n_START_PARAGRAPH_\nEl Turisme \xc3\xa9s el motor econ\xc3\xb2mic de l'illa, cada any creix el nombre de turistes. Ilhabela \xc3\xa9s coneguda per les seves platges, salts d'aigua, senders i borraxudos (petit mosquit).\n_START_SECTION_\nClima\n_START_PARAGRAPH_\nL'Illa de S\xc3\xa3o Sebasti\xc3\xa3o t\xc3\xa9 un relleu molt accentuat, amb muntanyes amb m\xc3\xa9s de mil metres d'al\xc3\xa7ada. Aquestes formacions de gran al\xc3\xa7ada fan de barrera pels vent carregats que v\xc3\xa9nen del mar, \xc3\xa9s per aix\xc3\xb2, que tot i amb caracter\xc3\xadstiques de clima tropical, el clima de la regi\xc3\xb3, \xc3\xa9s un clima subtropical amb pres\xc3\xa8ncia de masses d'aire calent i fred simult\xc3\xa0niament ben distribu\xc3\xafdes durant l'any._NEWLINE_El clima ve determinat per la posici\xc3\xb3 geogr\xc3\xa0fica sota el tr\xc3\xb2pic de Capricorn que fa que tingui caracter\xc3\xadstiques tropicals i subtropicals amb grans tend\xc3\xa8ncies per les pluges, especialment a l'estiu.\n_START_SECTION_\nIlles i Illots\n_START_PARAGRAPH_\nIlles: Ilha de B\xc3\xbazios, Sum\xc3\xadtica, Pescadores, Serraria, Castelhanos e Ilha de Vit\xc3\xb3ria._NEWLINE_Illots: Lagoa, Figueira, Anchovas, Ilha das Cabras, Ilhote das Calhetas.\n_START_SECTION_\nCom anar-hi\n_START_PARAGRAPH_\nDes de S\xc3\xa3o Paulo, els accessos poden fer-se per la Via Dutra, Rodovia Ayrton Senna/SP-170 i Rodovia Carvalho Pinto (Fins S\xc3\xa3o Jos\xc3\xa9 dos Campos), Rodovia dos Tamoios/SP-99 (Fins S\xc3\xa3o Sebasti\xc3\xa3o)._NEWLINE_Per anar de S\xc3\xa3o Sebasti\xc3\xa3o a Ilhabela es fa per barques administrades pel Dersa i la travessia triga uns quinze minuts."